**Partiskolen 2017/2018**

Hedmark Arbeiderparti inviterer alle medlemmer til Partiskolen 2017/2018. Samlingene i Partiskolen 2017/2018 er åpne for alle medlemmer, og det er gratis å delta.

Alle våre nye medlemmer inviteres spesielt, dvs de som er innmeldt i løpet av de siste 12 måneder.

Partiskolen går over fire kursdager og vil ta for seg et bredt spekter av temaer som er nyttig for både menige medlemmer, tillitsvalgte og folkevalgte i Arbeiderpartiet: Arbeiderpartiets historie og ideologi, partikultur, nasjonal politikk, regional politikk, lokalpolitikk og valgkamp.

De tre første trinnene er i Innlandet. Fjerde samling legges til Oslo, med besøk både på Youngstorget og på Stortinget.

Du kan velge å delta på en kursdag eller alle. For å få diplom for gjennomført kurs må du ha deltatt på minst tre av trinnene, og siste samling må inngå.

**Trinn 1: «Ny i Arbeiderpartiet»**

Her blir du kjent med Arbeiderpartiets politikk, oppbygging og verdigrunnlag. Du får møte noen av de som er folkevalgt for Arbeiderpartiet, enten i kommunestyrer, fylkestinget eller på Stortinget. Du får også møte andre som er nye/ferske i Arbeiderpartiet, og får lære mer om hvordan du kan engasjere deg i partiets arbeid og om hvordan partiets politikk blir til.

Varighet: 2 timer.

Dette trinnet gjennomføres følgende steder (du velger selv et av dem):

* Elverum 31. oktober kl 19. Kursledere: Bjørn Jarle Røberg-Larsen og Elin Såheim Bjørkli
* Kongsvinger 2. november kl 18. Kursledere: Elin Såheim Bjørkli og Inger Marie Hvithammer
* Hamar 6. november klokka 18. Kursledere: Bjørn Jarle Røberg-Larsen og Yngve Haugstveit
* Tynset 7. november klokka 19. Kursledere: Bjørn Jarle Røberg-Larsen og Nils Kristen Sandtrøen

**Trinn 2: Arbeiderpartiets ideologi, verdigrunnlag og historie**

På dette trinnet går vi mer i dybden på ideologi, verdigrunnlag og historie. Hva er det ved våre grunnleggende verdier og vår ideologi som skiller oss fra andre partier? Hva er egentlig sosialdemokrati? Hvorfor har Arbeiderpartiet og fagbevegelsen så tett samarbeid? Hvordan kan kunnskap om fortida gi oss bedre muligheter for å skape politikk for en bedre framtid?

Varighet: 2 timer. Dato: 22. november Sted: Elverum

Her foreleser Sigbjørn Johnsen for oss.

**Trinn 3: Organisasjonen Arbeiderpartiet**

Her lærer du mer om partikultur, om formelle regler i Arbeiderpartiet, om hvordan vi skaper politikken vår og om hvordan vi jobber som organisasjon – både lokalt i hver kommune, på fylkesnivå, nasjonalt og internasjonalt. Hovedfokuset er på din rolle som enkeltmedlem og på partiarbeidet i lokale kommunepartier og partilag.

Varighet: 3 timer Dato: 17. januar 2018 Sted: Ikke avklart ennå

Kursleder på dette trinnet er Hedmark Aps partisekretær Bjørn Jarle Røberg-Larsen.

**Trinn 4: Nasjonal politikk – besøk på Stortinget**

Dette er avslutningssamlingen for partiskolen 2017/2018. Vi besøker Stortinget, og møter Hedmark Arbeiderpartis to stortingsrepresentanter Anette Trettebergstuen og Nils Kristen Sandtrøen. Her blir det omvisning på Stortinget, besøk i stortingssalen og du får lære mer om politikken Arbeiderpartiet jobber med nasjonalt.

Etter besøket på Stortinget samles vi til en avslutningslunsj på en restaurant i Oslo sentrum der vi oppsummerer Partiskolen 2017/2018 og deler ut diplomer til de som har gjennomført minst tre av trinnene (inklusiv avslutningen).

Varighet: 3 timer Dato: Lørdag 10. februar Sted: Oslo, Stortinget

Her er det Anette Trettebergstuen og Nils Kristen Sandtrøen som er kursledere.

Meld deg på ved å sende epost til hedmark@arbeiderpartiet.no – si fra hvilken av de ulike datoalternativene i trinn 1 som du planlegger å delta på.

Konkret møtested sendes ut direkte til de påmeldte rett i forkant av de ulike samlingene.

Du kan også sende en epost samme sted dersom det er noe du lurer på.

Med partihilsen
Hedmark Arbeiderparti

Elin Såheim Bjørkli Bjørn Jarle Røberg-Larsen
studieleder fylkessekretær